2013D0354 — DA — 01.07.2015 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

RÅDETS AFGØRELSE 2013/354/FUSP

af 3. juli 2013

om Den Europæiske Unions politimission i de palæstinensiske områder (EUPOL COPPS)







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2, under henvisning til forslag fra Unionens højtstående repræsentant for udenrigsanliggender og sikkerhedspolitik, og ud fra følgende betragtninger: (1) Rådet vedtog den 14. november 2005 fælles aktion 2005/797/FUSP om Den Europæiske Unions politimission i de palæstinensiske områder ( 1 ) (EUPOL COPPS) for en treårig periode. EUPOL COPPS' operative fase startede den 1. januar 2006. (2) Den 17. december 2010 vedtog Rådet afgørelse 2010/784/FUSP ( 2 ) om Den Europæiske Unions politimission i de palæstinensiske områder (EUPOL COPPS), der videreførte EUPOL COPPS fra og med den 1. januar 2011. Afgørelse 2010/784/FUSP udløber den 30. juni 2013. (3) Den 7. juni 2013 henstillede Den Udenrigs- og Sikkerhedspolitiske Komité (PSC), at missionen forlænges med en yderligere periode på 12 måneder indtil den 30. juni 2014. (4) Vagtkapaciteten bør aktiveres i forbindelse med missionen. (5) EUPOL COPPS vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union (TEU) — ud fra følgende betragtninger: VEDTAGET DENNE AFGØRELSE:







Artikel 1

Mission

1. Den Europæiske Unions politimission i de palæstinensiske områder, i det følgende benævnt EUPOL COPPS, der blev etableret ved fælles aktion 2005/797/FUSP, fortsætter fra og med den 1. juli 2013.

2. EUPOL COPPS opererer i overensstemmelse med missionsbeskrivelsen i artikel 2.

▼M1

Artikel 2

Missionsbeskrivelse

EUPOL COPPS skal bidrage til etablering af effektive og holdbare politiordninger og bredere strafferetlige ordninger under palæstinensisk ejerskab i overensstemmelse med de bedste internationale standarder i samarbejde med Unionens programmer for institutionsopbygning samt andre internationale bestræbelser i forbindelse med en reform af sikkerhedssektoren og strafferetssystemet.

Med henblik herpå skal EUPOL COPPS:

— i overensstemmelse med strategien for sikkerhedssektoren bistå det palæstinensiske civile politi (PCP) med at gennemføre PCP's strategiske plan ved at rådgive og vejlede navnlig de ledende embedsmænd på distrikts- og hovedkvartersniveau samt på ministerielt niveau

— bistå ved at rådgive og vejlede, herunder på ministerielt niveau, de strafferetlige institutioner og det palæstinensiske advokatsamfund i forbindelse med gennemførelsen af strategien for retsvæsenet samt de forskellige institutionelle planer, der knytter sig hertil

— i fornødent omfang koordinere, lette og rådgive om bistand og projekter, der gennemføres af Unionen, medlemsstaterne og tredjelande vedrørende PCP og strafferetlige institutioner, og identificere og gennemføre sine egne projekter på områder, som er relevante for EUPOL COPPS og støtter dens mål.

▼B

Artikel 3

Revision

På baggrund af en halvårlig revisionsproces i overensstemmelse med vurderingskriterierne i operationskonceptet (CONOPS) og operationsplanen (OPLAN) og under hensyn til udviklingen på stedet vil der om nødvendigt kunne foretages justeringer af EUPOL COPPS' størrelse og omfang.

Artikel 4

Kommandovej og struktur

1. EUPOL COPPS skal som krisestyringsoperation have én fælles kommandovej.

2. EUPOL COPPS struktureres i overensstemmelse med planlægningsdokumenterne.

Artikel 5

Den øverstbefalende for den civile operation

1. Direktøren for den civile kapacitet til planlægning og gennemførelse (CPCC) er den øverstbefalende for den civile operation EUPOL COPPS.

2. Den øverstbefalende for den civile operation udøver under politisk kontrol og strategisk ledelse af PSC og under overordnet myndighed af Unionens højtstående repræsentant for udenrigsanliggender og sikkerhedspolitik (HR) kommandoen og kontrollen på strategisk niveau i forbindelse med EUPOL COPPS.

3. For så vidt angår gennemførelsen af operationer sikrer den øverstbefalende for den civile operation korrekt og effektiv gennemførelse af Rådets afgørelser samt PSC's afgørelser, herunder ved om nødvendigt at give missionschefen instrukser på strategisk niveau og ved at yde vedkommende rådgivning og teknisk støtte.

4. Den øverstbefalende for den civile operation aflægger rapport til Rådet via HR.

5. Alt udstationeret personale forbliver fuldt ud underlagt den udstationerende stats nationale myndigheders kommando i overensstemmelse med national regler eller den pågældende EU-institutions eller Tjenesten for EU's Optræden Udadtils (EU-Udenrigstjenestens) kommando. De pågældende myndigheder overfører den operative kontrol (OPCON) med deres personale, hold og enheder til den øverstbefalende for den civile operation.

6. Den øverstbefalende for den civile operation har det overordnede ansvar for at sikre, at Unionen udviser rettidig omhu.

7. Den øverstbefalende for den civile operation og EU's særlige repræsentant (EUSR) for fredsprocessen i Mellemøsten konsulterer om nødvendigt hinanden.

Artikel 6

Missionschefen

1. Missionschefen har ansvaret for, kommandoen over og kontrollen med missionen i indsatsområdet og er direkte ansvarlig over for den øverstbefalende for den civile operation.

2. Missionschefen er repræsentant for missionen. Missionschefen kan under sit eget overordnede ansvar uddelegere ledelsesopgaver i personalesager og økonomiske spørgsmål til missionens personale.

3. Missionschefen har kommandoen over og kontrollen med personale, hold og enheder fra de bidragende stater, som udpeget af den øverstbefalende for den civile operation, tillige med det administrative og logistiske ansvar, herunder for aktiver, ressourcer og informationer, som missionen har til rådighed.

4. Missionschefen giver instrukser til hele missionens personale med henblik på en effektiv gennemførelse af EUPOL COPPS i indsatsområdet, idet vedkommende varetager koordination og den daglige ledelse i overensstemmelse med instrukserne på strategisk niveau fra den øverstbefalende for den civile operation.

5. Missionschefen har ansvaret for den disciplinære kontrol med personalet. For udstationeret personale udøves de disciplinære beføjelser af de nationale myndigheder, den berørte EU-institution eller EU-Udenrigstjenesten.

6. Missionschefen repræsenterer EUPOL COPPS i indsatsområdet og sikrer, at missionen er tilstrækkelig synlig.

7. Missionschefen koordinerer, hvor det er hensigtsmæssigt, med andre EU-aktører på stedet. Missionschefen får med forbehold af kommandovejen lokal politisk vejledning fra EUSR for fredsprocessen i Mellemøsten i samråd med relevante EU-delegationschefer.

Artikel 7

EUPOL COPPS-personale

1. Antallet af EUPOL COPPS-medarbejdere og disses kompetence skal være i overensstemmelse med missionsbeskrivelsen i artikel 2 og strukturen i artikel 4.

2. EUPOL COPPS-personalet skal primært bestå af personale udsendt af medlemsstaterne, EU-institutionerne eller EU-Udenrigstjenesten. Den enkelte medlemsstat, EU-institution eller EU-Udenrigstjenesten afholder omkostningerne i forbindelse med det personale, den har udstationeret, herunder løn, sygesikring, rejseudgifter til og fra missionsområdet og tillæg, bortset fra dagpenge, samt afsavns- og faretillæg.

3. EUPOL COPPS kan også kontraktansætte internationalt eller lokalt personale, for så vidt de funktioner, der er behov for, ikke varetages af personale udstationeret af medlemsstaterne, EU-institutionerne eller EU-Udenrigstjenesten.

4. Ansættelsesforhold og rettigheder og forpligtelser for internationalt og lokalt ansat personale fastsættes i kontrakten mellem EUPOL COPPS og vedkommende medarbejder.

5. Tredjelande kan også, i nødvendigt omfang, udstationere missionspersonale. Det enkelte udstationerende tredjeland afholder udgifterne til det personale, det udstationerer, herunder løn, sygesikring, tillæg, højrisikoforsikring og rejseudgifter til og fra missionsområdet.

Artikel 8

EUPOL COPPS-personalets status

1. I nødvendigt omfang fastlægges EUPOL COPPS-personalets status, herunder i givet fald privilegier, immuniteter og yderligere garantier, der måtte være nødvendige for, at EUPOL COPPS kan gennemføres og fungere efter hensigten, i en aftale, som indgås i henhold til artikel 37 i TEU og efter proceduren i artikel 218 i traktaten om Den Europæiske Unions funktionsmåde.

2. Den medlemsstat, EU-institution, eller EU-Udenrigstjenesten, der har udstationeret en medarbejder, har ansvaret for at behandle klager fra eller vedrørende medarbejderen i forbindelse med udstationeringen. Den pågældende medlemsstat, EU-institution eller EU-Udenrigstjenesten har ansvaret for eventuelt at anlægge sag mod den udstationerede.

Artikel 9

Politisk kontrol og strategisk ledelse

1. PSC udøver under Rådets og HR's ansvar den politiske kontrol med og den strategiske ledelse af missionen. Rådet bemyndiger herved PSC til at træffe de relevante afgørelser med henblik herpå i overensstemmelse med traktatens artikel 38, stk. 3. Denne bemyndigelse omfatter beføjelse til at udpege en missionschef efter indstilling fra HR og til at ændre CONOPS og OPLAN. Den omfatter også beføjelse til at træffe efterfølgende afgørelser vedrørende udnævnelsen af missionschefen. Beslutningskompetencen med hensyn til missionens mål og afslutning forbliver hos Rådet.

2. PSC aflægger med regelmæssige mellemrum rapport til Rådet.

3. PSC får regelmæssigt, og i det omfang det er nødvendigt, rapporter fra den øverstbefalende for den civile operation og missionschefen om spørgsmål inden for deres ansvarsområder.

Artikel 10

Tredjelandes deltagelse

1. Uden at dette anfægter Unionens selvstændige beslutningstagning og fælles institutionelle ramme, kan tredjelande opfordres til at bidrage til EUPOL COPPS på den betingelse, at de afholder udgifterne til det personale, de udstationerer, herunder løn, sygesikring, tillæg, højrisikoforsikring og rejseudgifter til og fra missionsområdet, og bidrager til EUPOL COPPS' løbende udgifter i passende omfang.

2. Tredjelande, der yder bidrag til EUPOL COPPS, skal have samme rettigheder og forpligtelser i forbindelse med den daglige ledelse af missionen som medlemsstaterne.

3. Rådet bemyndiger herved PSC til at træffe de relevante afgørelser om accept af de foreslåede bidrag og til at nedsætte en bidragyderkomité.

4. Detaljerede ordninger vedrørende tredjelandes deltagelse fastlægges i en aftale, som indgås i overensstemmelse med artikel 37 i TEU, og eventuelt yderligere tekniske ordninger. Har Unionen og et tredjeland indgået aftale om rammerne for det pågældende tredjelands deltagelse i Unionens krisestyringsoperationer, finder bestemmelserne i en sådan aftale anvendelse i forbindelse med EUPOL COPPS.

Artikel 11

Sikkerhed

1. Den øverstbefalende for den civile operation udstikker i overensstemmelse med artikel 5 retningslinjer for missionschefens planlægning af sikkerhedsforanstaltninger og sikrer, at de gennemføres korrekt og effektivt af EUPOL COPPS.

2. Missionschefen er ansvarlig for EUPOL COPPS' sikkerhed og for at tilse, at de minimumssikkerhedskrav, der gælder for EUPOL COPPS, overholdes, i overensstemmelse med Unionens politik vedrørende sikkerhed for personale, der er udstationeret uden for Unionen i en operativ funktion i medfør af afsnit V i TEU og instrumenter i tilknytning hertil.

3. Missionschefen bistås af en overordnet ansvarlig for missionens sikkerhed (SMSO), der refererer til missionschefen, og som også har et tæt praktisk samarbejde med EU-Udenrigstjenesten.

4. EUPOL COPPS' personale gennemgår obligatorisk sikkerhedstræning, inden de tiltræder deres stilling, i overensstemmelse med OPLAN. De skal også jævnligt have genopfriskningskurser i selve indsatsområdet, som organiseres af SMSO.

▼M1

5. Missionschefen sikrer beskyttelse af EU's klassificerede informationer i overensstemmelse med Rådets afgørelse 2013/488/EU ( 3 ).

▼M1

Artikel 11a

Retlige ordninger

EUCAP COPPS har beføjelse til at erhverve tjenester og leveringer, indgå kontrakter og administrative aftaler, ansætte personale, indehave bankkonti, erhverve og afhænde aktiver og indfri sine forpligtelser samt optræde som part i retssager som påkrævet for at gennemføre denne afgørelse.

▼M1

Artikel 12

Finansielle ordninger

▼M2

1. Det finansielle referencegrundlag til dækning af udgifterne i forbindelse med EUPOL COPPS for perioden fra den 1. juli 2013 til den 30. juni 2014 er på 9 570 000 EUR.

Det finansielle referencegrundlag til dækning af udgifterne i forbindelse med EUPOL COPPS for perioden fra den 1. juli 2014 til den 30. juni 2015 er på 9 820 000 EUR.

Det finansielle referencegrundlag til dækning af udgifterne i forbindelse med EUPOL COPPS for perioden fra den 1. juli 2015 til den 30. juni 2016 er på 9 175 000 EUR.

▼M1

2. Alle udgifter forvaltes efter de procedurer og regler, der gælder for Den Europæiske Unions almindelige budget. Tredjelandsstatsborgere kan byde på kontrakter. EUPOL COPPS kan med Kommissionens godkendelse indgå tekniske ordninger med medlemsstaterne, værtsparterne, deltagende tredjelande og andre internationale aktører vedrørende udstyr, tjenesteydelser og lokaler til EUPOL COPPS.

3. EUPOL COPPS har ansvaret for gennemførelsen af dens budget. EUPOL COPPS undertegner med henblik herpå en aftale med Kommissionen.

4. EUPOL COPPS er ansvarlig for eventuelle krav og forpligtelser, der opstår som følge af gennemførelsen af mandatet, der indledes den 1. juli 2014, med undtagelse af krav, der skyldes en grov forseelse fra missionschefens side, som vedkommende selv skal bære ansvaret for.

5. Gennemførelsen af de finansielle ordninger foregriber ikke kommandovejen, jf. artikel 4, 5 og 6, og EUPOL COPPS' operative behov, herunder materiellets kompatibilitet og holdenes interoperabilitet.

▼C1

6. Udgifter er støtteberettigede fra den 1. juli 2014.

▼M2

Artikel 12a

Projektcelle

1. EUPOL COPPS skal have en projektcelle med henblik på at identificere og gennemføre projekter, som er i overensstemmelse med missionens mål og bidrager til opfyldelsen af mandatet. EUPOL COPPS skal i det fornødne omfang lette og rådgive om projekter, der gennemføres af medlemsstaterne og tredjelande under disses ansvar på områder, der berører EUPOL COPPS og støtter dens mål.

2. Med forbehold af stk. 3 bemyndiges EUPOL COPPS til at anvende finansielle bidrag fra Unionen og medlemsstaterne eller tredjelande til at gennemføre projekter, der konstateres at kunne supplere EUPOL COPPS' øvrige aktioner på sammenhængende vis, hvis projekterne er:

a) medtaget i finansieringsoversigten vedrørende denne afgørelse eller

b) indarbejdet i løbet af mandatet ved en ændring af finansieringsoversigten på anmodning fra missionschefen.

Når Kommissionen eller disse stater formelt har foreslået, at deres finansielle bidrag forvaltes af EUPOL COPPS, indgår EUPOL COPPS en aftale med Kommissionen eller disse stater, der navnlig fastsætter de specifikke procedurer med hensyn til behandlingen af klager fra tredjeparter over skader, der er påført som følge af EUPOL COPPS' handlinger eller undladelser i forbindelse med anvendelsen af de midler, der er stillet til rådighed af disse stater.

De bidragydende stater må under ingen omstændigheder drage hverken Unionen eller den højtstående repræsentant til ansvar for EUPOL COPPS' handlinger eller undladelser i forbindelse med anvendelsen af midler, der er stillet til rådighed af disse stater.

3. Finansielle bidrag fra Unionen, medlemsstaterne eller tredjelande til projektcellen skal godkendes af PSC.

▼B

Artikel 13

Videregivelse af informationer

1. HR har i givet fald og afhængigt af missionens operative behov bemyndigelse til under iagttagelse af ►M1 afgørelse 2013/488/EU ◄ at videregive EU's klassificerede informationer og dokumenter til og med klassifikationsgraden »RESTREINT UE«, som er udarbejdet med henblik på missionen, til tredjelande, der er tilknyttet denne afgørelse.

2. HR har, hvis der er et konkret og umiddelbart operativt behov herfor, også bemyndigelse til under iagttagelse af ►M1 afgørelse 2013/488/EU ◄ at videregive EU's klassificerede informationer og dokumenter til og med klassifikationsgraden »RESTREINT UE«, som er udarbejdet med henblik på missionen, til de lokale myndigheder. Med henblik herpå etableres der ordninger mellem HR og de lokale kompetente myndigheder.

3. HR har bemyndigelse til at videregive EU's ikkeklassificerede dokumenter vedrørende Rådets forhandlinger om EUPOL COPPS, som er omfattet af tavshedspligt i henhold til artikel 6, stk. 1, i Rådets forretningsorden ( 4 ), til de tredjelande, der er tilknyttet denne afgørelse, og til de lokale myndigheder.

4. HR kan uddelegere de i stk. 1, 2 og 3 omhandlede beføjelser samt muligheden for at indgå de i stk. 2 nævnte ordninger til personer under HR's myndighed, til den øverstbefalende for den civile operation og/eller missionschefen.

Artikel 14

Vagt

Vagtkapaciteten aktiveres i forbindelse med EUPOL COPPS.

Artikel 15

Ikrafttræden

Denne afgørelse træder i kraft på dagen for vedtagelsen.

Den anvendes fra den 1. juli 2013.

▼M2

Den udløber den 30. juni 2016.